**Միացյալ Նահանգների Հոլոքոստի հիշատակի թանգարան** (անգլ.՝ United States Holocaust Memorial Museum), ամերիկյան ազգային կազմակերպություն, որ զբաղվում է Հոլոքոստի փաստագրմամբ, ուսումնասիրությամբ ու մեկնաբանմամբ և ծառայում է որպես հուշարձան Հոլոքոստի ժամանակ զոհված միլիոնավոր մարդկանց համար; Գտնվում է ԱՄՆ մայրաքաղաք Վաշինգտոնում (գրասենյակներ ունի Նյու Յորքում, Բոստոնում, Բոկա Ռատոնում, Չիկագոյում, Լոս Անջելեսում և Դալլասում)։

Թանգարանը բացվել է 1993 թվականի ապրիլի վերջին և մինչև 2018 թվականի հունվար ընդունել է 43 մլն այցելու։

> 
> «Թանգարանի հիմնական խնդիրն այն է, որ հավաքի ու տարածի գիտելիքներ այդ աննախադեպ ողբերգության մասին, պահպանի նրանց հիշատակը, որոնք տառապել են, և խրախուսի այցելուներին մտորել այն բարոյական հարցերի մասին, որոնք տալիս են Հոլոքոստի դեպքերը, ինչպես նաև իրենց քաղաքացիական պարտականությունների մասին»։
> 
> 
> 

Հոլոքոստի թանգարանն ամենաշատ այցելուներն ունեցող պատմական թանգարանն է աշխարհում։

Թանգարանի ցուցասրահի գրանիտե պատին խոշոր տառերով փորագրված է Հիտլերի արտահայտությունը. «Ո՞վ է, ի վերջո, այսօր խոսում հայերի ոչնչացման մասին»։

Պատմություն
-----------

1979 թվականի սեպտեմբերի 27-ին Հոլոքոստի հարցերով նախագահական հանձնաժողովն Էլի Վիզելի գլխավորությամբ ԱՄՆ նախագահ Ջիմի Քարթերին է ներկայացրել հաշվետվություն, որում ներառվել է երաշխավորություն ԱՄՆ-ում Հոլոքոստի հիշատակի պահպանման համար։ 1988 թվականի հոկտեմբերի 5-ին տեղի է ունեցել թանգարանի հիմքը գցելու հանդիսավոր արարողությունն ԱՄՆ նախագահ Ռոնալդ Ռեյգանի մասնակցությամբ։ Թանգարանը բացվել է 1993 թվականի ապրիլի 22-ին նախագահ Բիլ Քլինթոնի կողմից։ Թանգարանի առաջին այցելուն եղել է 1989 թվականի Խաղաղության Նոբելյան մրցանակի դափնեկիր, Տիբեթի XIV Դալայ լամա Նգագվանգ Լովզանգ Տենցզին Գյամցխոն։

Ցուցադրություններ և ուսումնասիրություններ
-----------------------------------------

Թանգարանի հավաքածուն ընդգրկում է 18 964 ցուցանմուշ։ Ամեն շաբաթ հավաքածուն համալրվում է մոտավորապես 26 նոր նմուշներով։ Վավերագրական արխիվում կա ավելի քան 95,5 մլն էջ։ Լուսանկարների հավաքածուն ներառում է 86 000 լուսանկարներ այն բոլոր երկրներից, որոնց վերաբերել է Հոլոքոստը։ Թանգարանում ուսումնասիրողները կազմել են 42 500 գետտոների ու համակենտրոնացման ճամբարների ցանկ, որ ստեղծվել են նացիստների կողմից Գերմանիայի վերահսկողության տակ գտնվող տարածքներում 1933-1945 թվականներին։ Ուսումնասիրողների թվում են Ջարեդ Մաքբրայդն ու այլք։

Ծանոթագրություններ
------------------

1. 1 2  archINFORM (գերմ.) — 1994.
2. ↑
3. ↑
4. ↑  Performance and Accountability Report Fiscal Year 2015 — United States Holocaust Memorial Museum, 2015. — P. 14.
5. ↑  Հոլոքոստի թանգարանի պաշտոնական կայքի «Թանգարանի մասին» բաժինը
6. 1 2  "Российские педагоги в США". Արխիվացված է the original 2010 թ․ դեկտեմբերի 30-ին. Retrieved 2018 թ․ դեկտեմբերի 3. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  "Museum History". Արխիվացված է the original 2015 թ․ օգոստոսի 3-ին. Retrieved 2015 թ․ հուլիսի 26. `{{cite web}}`: Unknown parameter `|deadlink=` ignored (`|url-status=` suggested) (help)
8. 1 2 3 4  "Музеи Памяти: Мемориальный музей памяти жертв Холокоста, Вашингтон, США". Արխիվացված է the original 2017 թ․ նոյեմբերի 12-ին. Retrieved 2018 թ․ դեկտեմբերի 3. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  Lichtblau, Eric. «The Holocaust Just Got More Shocking.» *The New York Times.* March 3, 2013.

Արտաքին հղումներ
----------------

* «Ամերիկայի Հոլոքոստի թանգարանի» պաշտոնական կայքը
* *Марголис, Екатерина.* Ибо исчезли, как дым, дни мои, и кости мои обожжены, как головня // *Русский журнал*. — 8 мая 2001.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames · Internet Movie Database |
|  |
| Բառարաններ և հանրագիտարաններ | Արմենիապեդիա · Բրիտանիկա |
|  |
| 

|  Չափորոշչային վերահսկողություն |
| --- |
|  |
| BNF: 12488567c · CiNii: DA08181474 · GND: 5075370-8 · ISNI: 0000000121517875, 0000000121090744 · LCCN: n87838989 · Microsoft: 1339842254 · NKC: kn20070720003 · NLA: 35293908 · NUKAT: n96015230 · SUDOC: 034094253 · VIAF: 126589773 · WorldCat VIAF: 126589773 |

 |

 |